**BÉRLETI SZERZŐDÉS**

Amely létrejött egyrészről **Bonyhád Város Önkormányzata**   
 (székhely: 7150 Bonyhád, Széchenyi tér 12.,   
 adószáma:15733517-2-17,   
 bankszámlaszáma: 11746036-15415187-00000000)   
 mint **Bérbeadó**,  
 képviseli: Filóné Ferencz Ibolya Gyöngyi polgármester   
 (továbbiakban: **Bérbeadó)**

másrészről **„Összefogás” Közhasznú Alapítvány** (székhely: 7150 Bonyhád, Széchenyi tér 4..,  adószám: 18868326-1-17 Törvényszéki bejegyzés száma: 1700/Pk.60093/2008)  mint **Bérlő**, képviseletében Jónásné Varga Katalin elnök  (továbbiakban: **Bérlő)**

valamint **Mozgássérültek Bonyhádi Egyesülete** (székhely: 7150 Bonyhád, Perczel Mór utca 44.,  adószám: 19231134-1-1-7 Törvényszéki bejegyzés száma: PK.60.048/1991/49)  mint **Társbérlő**, képviseletében Póthné Dr. Veres Gabriella elnök  (továbbiakban: **Társbérlő)**

**- a továbbiakban a Bérlő és Társbérlő együttesen: Társbérlők -**

között, az alul írt helyen és időben az alábbi feltételekkel:

1. Bérbeadó bérbe adja, Társbérlők bérbe veszik 2018. március 1. napjától határozatlan időre a Bérbeadó tulajdonában lévő, a bonyhádi ingatlannyilvántartásban 507/1 hrsz. alatt felvett, természetben a Bonyhád Dózsa György utca 32. szám alatti ingatlanát. Társbérlők jelen bérleti szerződés alaprajz melléklete szerinti felosztásban jogosultak az ingatlan helyiségeit használni.
2. Jelen szerződés hatálybalépésével egyidejűleg hatályát veszti Bonyhád Város Önkormányzata és az „Összefogás” Közhasznú Alapítvány 2013. március 5-én kötött bérleti szerződése, valamint Bonyhád Város Önkormányzata és a Mozgássérültek Egyesülete 2008. július 31-én kötött bérleti szerződése.
3. Társbérlők külön-külön havi 3.000,- Ft bérleti díjat fizetnek a bérbeadó által minden hónap 10. napjáig kiállított számla alapján, annak OTP Nyrt. Bonyhádi fiókjánál vezetett 11746036-15415187 számú költségvetési elszámolási számlájára.
4. Jelen szerződés határozatlan időre szól, azt bármelyik fél a hónap 15. napjáig 60 napos felmondási idővel mondhatja fel. A használati jogviszony megszűnésekor a Bérlő, illetve a Társbérlő köteles a helyiséget rendeltetésszerű használatra alkalmas állapotban a kulcsok átadásával a Bérbeadónak leadni.
5. Társbérlők tudomásul veszik, hogy a helyiségeket albérletbe nem adhatják.
6. Felek rögzítik, hogy az ingatlant érintő közüzemi díjak (különösen: víz, gáz, áram, hulladékszállítás) fizetése a Bérlőt terheli. Bérlő a közüzemi díjakat közvetlenül a szolgáltatónak fizeti meg, kivéve a villamos energia díjat, amit a bérbeadó havonta tovább számláz a bérlőnek, aki a kiállított számla alapján, a bérbeadó OTP Nyrt. Bonyhádi fiókjánál vezetett 11746036-15415187 számú költségvetési elszámolási számlájára fizeti meg. A közüzemi díjak Társbérlők közti területhasználat arányos megosztása a Bérlő és a Társbérlő külön megállapodása alapján történik.
7. Társbérlők vállalják a szükséges infokommunikációs (pl.: telefon, internet) szolgáltatások kiépítésének költségét és ezen szolgáltatások fizetését. A szükséges szolgáltatások kiépítéséhez bérbeadó tulajdonosi hozzájárulását megadja.
8. Társbérlők vállalják, hogy tevékenységüket egymás működési idejükkel összhangban, egymás működését nem zavarva fejtik ki.
9. Bérbeadó köteles biztosítani a helyiségek rendeltetésszerű használatát, Társbérlők pedig kötelesek a helyiségeket a rendeltetésszerű használat követelményeinek megfelelően használni, és megtéríteni kötelesek mindazon kárt, amely a nem rendeltetésszerű használatból erednek.
10. A bérbeadó a szerződést írásban felmondhatja, ha:
    1. az Egyesületet, illetve Alapítványt a bírósági nyilvántartásból törlik,
    2. Bérlő vagy Társbérlő a felszólítás ellenére 2 hónapig nem tesznek eleget díjfizetési kötelezettségüknek,
    3. városi érdek az épület más célú hasznosítását teszi szükségessé,
    4. Tásbérlők magatartásukkal, tevékenységükkel az együttélés követelményeivel ellentétes magatartást tanúsítanak,
    5. Társbérlők a bérleményt rongálják, rendeltetésével ellentétesen használják,
    6. Társbérlők a bérleményt albérletbe adják és a bérbeadó felszólítása után sem szüntetik meg az albérletet,
    7. a megállapodás 4. pontja szerinti felmondással.
11. Társbérlők kijelentik, hogy az általuk képviselt szervezetek a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezeteknek minősülnek.
12. A felek kijelentik, hogy minden vitás kérdést elsősorban egyeztetés, ill. egymás közötti megállapodás útján kívánnak rendezni.
13. Felek megállapodnak abban, hogy - ha jogszabály kizárólagos illetékességet nem állapít meg - az egyeztetés eredménytelensége esetén az e megállapodásból eredő perekben a Bonyhádi Járásbíróság az illetékes.
14. Jelen megállapodásban nem szabályozott kérdésekben a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény és a Polgári Törvénykönyvről szóló 2013. évi V. törvény vonatkozó rendelkezései az irányadók.

*Jelen szerződés 3 (három) oldalból és 1 (egy) oldal mellékletből áll, 4 (négy) eredeti, egymással teljesen egyező példányban készült, amelyből 2 (kettő) példány bérbeadót és 1-1 (egy-egy) példány Társbérlőket illet.*

*Jelen szerződést szerződő felek annak elolvasását és értelmezését követően, mint akaratukkal mindenben megegyezőt, törvényes képviselőik útján jóváhagyólag írják alá.*

Bonyhád, 2018. február ......

Filóné Ferencz Ibolya Jónásné Varga Katalin  
 bérbeadó bérlő  
Bonyhád Város Önkormányzata Összefogás” Közhasznú Alapítvány  
 polgármester kuratóriumi elnök

jogi ellenjegyző:

dr. Puskásné dr. Szeghy Petra Póthné Dr. Veres Gabriella  
 jegyző Társbérlő  
 Mozgássérültek Bonyhádi Egyesülete   
 elnök

pénzügyi ellenjegyző:

Fauszt Józsefné  
 pénzügyi osztályvezető