**ELŐTERJESZTÉS**

Bonyhád Város Képviselő - testületének 2018. január hó 25. nap

rendes/rendkívüli testületi ülésére

|  |  |
| --- | --- |
| Tárgy: | Bérleti szerződés megkötése az „Összefogás” Közhasznú Alapítvány, a Mozgássérültek Bonyhádi Egyesülete és Bonyhád Város Önkormányzata között. |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal osztályvezető |
| Előterjesztés száma: | 36. sz. |
| Melléklet: | 1 db |
| Előzetesen tárgyalja: | Pénzügyi Ellenőrző és Gazdasági Bizottság  Humán Bizottság |
| Az előterjesztés a jogszabályi feltételeknek megfelel: | dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A Mozgássérültek Bonyhádi Egyesülete és Bonyhád Város Önkormányzata közös megegyezéssel megszüntetik a Perczel Mór utca 44. szám alatti ingatlanra 2008. július 31-én kötött bérleti szerződésüket. Az egyesület elhelyezésére a szóba jöhető önkormányzat tulajdonában lévő ingatlanok közül az „Együtt 1 másért” Nappali Intézménynek 2008. decembere óta helyt adó, Dózsa György u. 32. szám alatti ingatlan jött számításba. Az „Összefogás” Közhasznú Alapítvány - mely 2009. január 1-jétől az intézmény fenntartója- egyeztetett az egyesülettel és a tulajdonos önkormányzattal az esetleges beköltözésről. Az egyeztetéseket követően mindhárom fél számára elfogadható javaslat született, mely szerint a Dózsa György utca 32. szám alatti ingatlan utcafronti részét közösen, míg egy irodahelységet önállóan használna a jövőben a Mozgássérültek Bonyhádi Egyesülete. Az így kialakult állapot megfelel az egyesület igényeinek, valamint az Intézmény működését sem befolyásolná.

Az Egyesület megállapodott az Alapítvánnyal a beköltözésről, a hivatkozott fenti rendelet alapján szükséges az új társbérlő árverés nélküli bérleti szerződését a tisztelt képviselő-testületnek jóváhagynia.

Az új bérleti szerződés hatálybalépésével egyidejűleg hatályát veszti Bonyhád Város Önkormányzata és az „Összefogás” Közhasznú Alapítvány 2013. március 5-én kötött bérleti szerződése, valamint Bonyhád Város Önkormányzata és a Mozgássérültek Egyesülete 2008. július 31-én kötött bérleti szerződése.

Bonyhád Város Önkormányzatának az önkormányzati lakások, helyiségek bérletéről és elidegenítéséről, a lakások bérleti díjáról, valamint a lakbértámogatás szabályairól szóló 7/2016 (IV. 22.) rendelete 35. § (1) alapján „a*mennyiben különös méltánylást érdemlő városi érdek (pl. a foglalkoztatás bővítése, a lakosság közszolgáltatásokkal történő ellátása, a helyiség jelentős mértékű felújítása,) indokolja, az Önkormányzat képviselő-testülete árverési eljárás nélkül dönthet a helyiség bérbeadásáról.”* Tekintettel a két egyesület által mindannyiunk számára közismert tevékenységére, kérem a képviselőket, hogy ezen jogszabályi felhatalmazás alapján járuljanak hozzá az árverés nélküli bérbeadáshoz.

**Határozati javaslat:**

Bonyhád Város Önkormányzati Képviselő-testülete az önkormányzati lakások, helyiségek bérletéről és elidegenítéséről, a lakások bérleti díjáról, valamint a lakbértámogatás szabályairól szóló 7/2016 (IV. 22.) rendelet 35. § (1) bekezdés felhatalmazása alapján az „Összefogás” Közhasznú Alapítvánnyal és a Mozgássérültek Bonyhádi Egyesületévek kötendő - a határozat mellékletét képező – bérleti szerződést jóváhagyja és felhatalmazza Bonyhád Város polgármesterét a szerződés aláírására. Felkéri a jegyzőt és a pénzügyi osztályvezetőt a szerződés ellenjegyzésére.

Határidő: azonnal

Felelős: Filóné Ferencz Ibolya polgármester

Végrehajtásért felelős: dr. Márton Antal

Bonyhád, 2018. február 9.

Filóné Ferencz Ibolya

polgármester